ทำความเข้าใจเกี่ยวกับวิทยาศาสตร์ที่อยู่เบื้องหลังอาหารบำรุงการเจริญพันธุ์ การปรับอาหารการกินของคุณ
มีแหล่งข้อมูลออนไลน์จำนวนมาก และหนังสือหลายเล่มที่อ้างว่าการเปลี่ยนไปกินอาหารที่สมดุลและดีต่อสุขภาพมากขึ้น สามารถนำไปสู่การพัฒนาโอกาสการตั้งครรภ์ แม้ว่ามันจะเป็นประโยชน์เสมอที่จะกินอาหารที่ดีต่อสุขภาพ ก็ไม่ควรมาแทนที่การรักษาภาวะเจริญพันธุ์และตัวเลือกอื่นๆ อย่างไรก็ตามการยึดถืออาหารและการดำเนินชีวิตที่ดีต่อสุขภาพ อาจลดความเสี่ยงการตกไข่ผิดปกติในผู้หญิงได้ และสามารถเพิ่มโอกาสในการตั้งครรภ์ ในระหว่างการศึกษาทางวิทยาศาสตร์ของอาหารบำรุงการเจริญพันธุ์ การทดลองเน้นไปที่เงื่อนไขที่เฉพาะเจาะจงที่พบในผู้หญิงที่มีลูกยาก คือมีการตกไข่ทำงานผิดปกติ หรือตกไข่ไม่ปกติ ผู้หญิงที่มีการตกไข่ทำงานผิดปกติอาจได้รับประโยชน์จากการปรับการรับประทานอาหาร หากพวกเขาต้องการที่จะพยายามตั้งครรภ์ ตัวอย่างเช่น มีงานศึกษาวิจัยหนึ่งที่ทำโดยโครงการ Nurses’ Health Study ทดสอบผู้หญิงกว่า 18,000 คนที่กำลังพยายามที่จะตั้งครรภ์ในช่วงระยะเวลาแปดปี มีผู้หญิงเพียงประมาณ 400 คนที่ได้รับการวินิจฉัยว่ามีภาวะมีลูกยากที่เกี่ยวข้องกับการตกไข่ผิดปกติ ดังนั้นการศึกษาเชื่อมโยงโภชนาการกับการเจริญพันธุ์ในความเป็นจริงขึ้นอยู่กับจำนวนที่น้อยมากของผู้หญิงในกลุ่มทดลอง และอาจไม่สามารถใช้กับผู้หญิงที่ไม่ได้มีการตกไข่ผิดปกติได้ ก่อนที่จะลองอาหารบำรุงการเจริญพันธุ์ ปรึกษาแพทย์ของคุณเกี่ยวกับตัวเลือกทางการแพทย์อื่นๆ ในการรักษาปัญหาการเจริญพันธุ์หรือภาวะมีลูกยาก มีหลายขั้นตอนทางการแพทย์ที่ได้รับการรับรอง ที่จะช่วยให้คุณตั้งครรภ์ เช่นเดียวกับตัวเลือกอื่นๆ ที่จะช่วยเพิ่มโอกาสในการตั้งครรภ์ คุณอาจจะเป็นตัวเลือกที่ดีสำหรับยาบำรุงการเจริญพันธุ์ ที่ช่วยควบคุมการตกไข่ของคุณ แพทย์ของคุณยังอาจแนะนำการปฏิสนธินอกร่างกาย การฉีดสเปิร์มเข้าสู่โพรงมดลูก การตรวจโครโมโซมตัวอ่อน หรือภูมิคุ้มกันสืบพันธุ์ หากคุณมีน้ำหนักเกินหรือน้อยกว่ามาตรฐาน ระดับฮอร์โมนตามธรรมชาติของคุณอาจจะแปรปรวนและอาจนำไปสู่การตกไข่ผิดปกติหรือระงับการตกไข่ เน้นไปที่การรักษาน้ำหนักที่ถือว่าดีตามความสูงและลักษณะของร่างกายของคุณ   หากคุณมีปัญหาสุขภาพ เช่น ปัญหาต่อมไทรอยด์ ให้ปรึกษาแพทย์ของคุณเกี่ยวกับตัวเลือกการรักษา พยายามหลีกเลี่ยงการเพิ่มน้ำหนักที่ไม่จำเป็นเพื่อป้องกันการตกไข่ผิดปกติ ถ้าคุณมีน้ำหนักเกิน ให้ลดแค่ 5% ของน้ำหนักตัวของคุณ --ประมาณ 5 กิโลกรัมถ้าคุณมีน้ำหนัก 90 กิโลกรัม มันสามารถช่วยเพิ่มการไหลเวียนของเลือดไปยังอวัยวะสืบพันธุ์ของคุณ และเพิ่มโอกาสในการมีลูก กรดโฟลิคเป็นสารอาหารที่จำเป็นสำหรับหญิงตั้งครรภ์ และสามารถช่วยเพิ่มโอกาสในการตั้งครรภ์ถ้าคุณมีการตกไข่ผิดปกติ อย่างไรก็ตามควรใช้เพียงปริมาณที่กำหนดและรักษาน้ำหนักเกณฑ์ปกติไปด้วย เพื่อให้การตกไข่ของคุณปกติและคงเส้นคงวา   การศึกษาหนึ่งที่สำคัญเกี่ยวกับผลกระทบของกรดโฟลิคในผู้หญิงพบว่า การกินอาหารเสริมกรดโฟลิคอาจจะนำไปสู่ภาวะการตั้งครรภ์ในระดับที่สูงขึ้น และความน่าจะเป็นที่สูงขึ้นของการมีลูกฝาแฝด ผู้ชายยังสามารถได้รับประโยชน์จากอาหารเสริมกรดโฟลิค เพราะมันสามารถช่วยพัฒนาคุณภาพของสเปิร์ม ระดับอินซูลินในร่างกายของคุณสามารถส่งผลกระทบต่อกลอบูลินที่ผูกพันกับฮอร์โมนเพศ นี่สามารถส่งผลกระทบต่อปริมาณแอนโดรเจนอิสระในร่างกายของคุณถ้าคุณเป็นผู้หญิง การมีแอนโดรเจนอิสระมากเกินไปสามารถระงับการตกไข่ได้ ตามตรรกะนี้อาหารที่ดีต่อสุขภาพหัวใจสามารถช่วยลดระดับอินซูลินและอาจนำไปสู่โอกาสการตั้งครรภ์ที่ดีขึ้น ระดับอินซูลินต่ำยังเป็นประโยชน์ในภาวะเจริญพันธุ์ในผู้ชาย เพราะมันสามารถส่งผลกระทบต่อคุณภาพสเปิร์มได้  อาหารเพื่อสุขภาพหัวใจประกอบไปด้วย:   เนื้อสีแดงน้อยหรือไม่มีเลย ผู้หญิงที่ร่วมในการศึกษาวิจัย Nurses’ Health Study ที่ได้รับปริมาณของโปรตีนจากสัตว์สูงสุด เช่น เนื้อสีแดง มีภาวะมีลูกยากจากการตกไข่ 39% มากกว่าผู้หญิงที่กินโปรตีนจากสัตว์ ในปริมาณที่น้อยกว่า นักโภชนาการบางคนยังอ้างว่าการบริโภคที่มากเกินไปของโปรตีนจากสัตว์ จะมีผลต่อคุณภาพสเปิร์มในผู้ชาย ปริมาณที่สูงขึ้นของถั่ว, ถั่วเปลือกแข็ง, พืชตระกูลถั่ว และถั่วเหลืองหมัก โปรตีนจากพืชจำพวกถั่วและพืชตระกูลถั่วอื่นๆ ถั่วเหลืองหมักและถั่วเปลือกแข็ง จะทำให้ร่างกายมีธาตุเหล็กและโฟเลตจำนวนมาก สารอาหารทั้งสองนี้สามารถช่วยส่งเสริมการพัฒนาของไข่และการตกไข่ ผลิตภัณฑ์นมไขมันเต็มจำนวนเล็กน้อย โดยทั่วไปอาหารเพื่อสุขภาพหัวใจควรมีการบริโภคผลิตภัณฑ์นมต่ำ แต่นมไขมันเต็มจำนวนเล็กน้อยจากการบริโภคโยเกิร์ต นม หรือชีส อาจพัฒนาโอกาสตั้งครรภ์ของคุณ ผู้เข้าร่วมในการศึกษาของ Nurses’ Health Study ที่กินหนึ่งถึงสองหน่วยบริโภคของผลิตภัณฑ์นมไขมันเต็มมีการตกไข่ดีกว่าคนที่กินผลิตภัณฑ์นมปราศจากไขมัน นักวิจัยบางคนแนะนำว่านมปราศจากไขมันเปลี่ยนแปลงความสมดุลของฮอร์โมนเพศในผู้หญิง ซึ่งสามารถส่งผลกระทบกับการตกไข่ของพวกเขา ไขมันทรานส์มักจะพบในขนมอบสำเร็จรูป, อาหารทอด, อาหารขยะ และบางผลิตภัณฑ์จากสัตว์ มันสามารถเพิ่มความสามารถของร่างกายในการผลิตอินซูลิน ระดับอินซูลินสูงอาจทำให้เกิดการรบกวนการเผาผลาญอาหาร ที่อาจมีผลต่อการตกไข่ของคุณ เน้นการรับประทานคาร์โบไฮเดรตเชิงซ้อนที่มีเส้นใย เช่น ผัก, ผลไม้, ถั่ว และธัญพืช ร่างกายของคุณต้องใช้เวลามากขึ้นในการย่อยคาร์โบไฮเดรตเชิงซ้อน เพื่อให้พวกมันมีผลอย่างค่อยเป็นค่อยไปกับระดับน้ำตาลในเลือดและอินซูลินของคุณ บางการศึกษาพบว่าผู้หญิงที่บริโภคคาร์โบไฮเดรตเชิงซ้อนต่ำมากๆ เช่นคุกกี้, เค้ก, ขนมปังขาว และข้าวขาว มีแนวโน้ม 92% ที่จะมีปัญหาเกี่ยวกับการตกไข่ที่สมบูรณ์กว่าผู้หญิงที่บริโภคคาร์โบไฮเดรตเชิงซ้อนสูง
รับรู้ว่าการรับประทานอาหารที่ดีต่อสุขภาพที่สมดุล ไม่ได้รับประกันโอกาสการตั้งครรภ์ที่สูงขึ้น. จำไว้ว่าอาหารบำรุงการเจริญพันธุ์อาจจะทำงานกับผู้หญิงส่วนน้อยเท่านั้น. ปรึกษาแพทย์เกี่ยวกับตัวเลือกการรักษาภาวะเจริญพันธุ์. รักษาน้ำหนักในเกณฑ์ที่ดีต่อสุขภาพ. กินอาหารเสริมกรดโฟลิคถ้าคุณมีประจำเดือนไม่ปกติ. รักษาระดับอินซูลินของคุณให้น้อยลงโดยการรับประทานอาหารที่ดีต่อหัวใจ. หลีกเลี่ยงไขมันทรานส์. บริโภคคาร์โบไฮเดรตเชิงซ้อนมากขึ้น.
https://www.wikihow.com/Eat-to-Improve-Fertility https://www.wikihow.com/Eat-to-Improve-Fertility
Understanding the Science Behind a Fertility Diet Adjusting Your Diet